
Narva Linnavalitsuse 25.07.2006. a korralduse nr 986-k 
"Narva linna taksopeatuste asukohtade määramine" 
muutmine
1. Asjaolud ja menetluse käik
Narva Linnavalitsuse 25.07.2006. a korraldusega nr 986-k “Narva linna taksopeatuste asu-kohtade määramine” on määratud taksopeatuste asukohad Narva linnas. OÜ Demitol (reg 10061623) pöördus 24.11.2010.a. Narva Linnavalitsuse Linnavara- ja Majandusameti poole taotlusega kaotada "1000 Pisiasja" kaupluse juures asuv taksopeatus ning suurenda-da selle arvelt tavasõidukite parkimiskohti.
Küsimust arutati 07.12.2010.a. Narva Linnavalitsuse liiklusohutuskomisjoni istungil. Kui-võrd kaupluse esistest parkimiskohtadest tunnevad puudust eelkõige tavasõidukite juhid ning avaliku parkimisala laiendamistööd on ehituslikult ja liikluskorralduslikult komplit-seeritud (samuti puuduvad linnal liiklussõlme rekonstrueerimiseks eelarvelised vahendid), on antud probleemi lahendamiseks otstarbekas suurendada tavasõidukite parkimiskohti taksopeatuse kolme parkimiskoha arvelt. Likvideeritavale taksopeatusele lähim taksopeatus asub umbes 250 m kaugusel – Geneva Keskuse esisel platsil (Võidu 2).

Kuivõrd Geneva Keskuse ees asuvad taksopeatuskohad on arvuliselt piiramata, ei avalda liiklusohutuskomisjoni arvates kõnesolevate taksopeatuse likvideerimine märkimisväätset mõju taksondusele ning puudub vajadus suurendada teiste linnas asuvate taksopeatus-kohtade arvu.
2. Õiguslikud alused
Narva Linnavalitsuse 25.07.2006. a korraldusega nr 986-k on määratud taksopeatuste asu-kohad Narva linnas. Tegemist on määratlemata isikute ringile adresseeritud üksikaktiga, mis on suunatud asja avalik-õigusliku seisundi muutmisele, reguleerides seeläbi üksikjuhtu. Haldusmenetluse seaduse (HMS) § 51 lõike 2 kohaselt on üldkorraldus haldusakt, mis on suunatud üldiste tunnuste alusel kindlaksmääratud isikutele või asja avalik-õigusliku seisundi muutmisele. Seega on üldkorraldus üleminekuvormiks individuaalaktilt universaal-aktile. Nimetatud vahetegu on halduse adressaatide kaebeõiguse seisukohast konstitutiivne.
HMS § 68 lõikest 2 ja § 64 lõikest 1 tulenevalt otsustab haldusakti muutmise haldusorgan, kelle pädevuses oleks haldusakti andmine muutmise ajal. Vastavalt liiklusseaduse (LS) § 45 lõikele 3 ja § 45 lõike 5 punktile 3 nende koostoimes tagab kohalikel teedel liikluse korraldamise ning liikluskorraldusvahendite õige paigutuse ja korrasoleku valla- või linna-valitsus. LS § 50 lõike 4 järgi korraldab parkimist teeomanik või teehoiu korraldamise eest vastutav isik liiklusmärkide, teemärgiste ning muude liikluskorraldusvahendite abil.
Majandus- ja kommunikatsiooniministri 26.05.2004. a määruse nr 141 „Sõitjate bussiliini-veo, bussijuhuveo, taksoveo ja pagasiveo üldeeskiri“ § 15 lõike 5 alusel määrab tee omanik liiklusohutuse nõudeid järgides kohad, kus takso võib seista kliendi ootel (v.a tellitud takso). Lähtudes eeltoodust on Narva Linnavalitsuse 25.07.2006. a korralduse nr 986-k „Narva linna taksopeatuste asukohtade määramine“ muutmine Narva Linnavalitsuse pädevuses. 
3. Otsus

Tunnistada Narva Linnavalitsuse 25.07.2006. a korralduse nr 986-k „Narva linna takso-peatuste asukohtade määramine“ punkt 3.18 kehtetuks.
4. Rakendussätted 
4.1. Narva Linnavalitsuse Linnavara- ja Majandusametil demonteerida ja paigaldada asja-kohased liikluskorraldusvahendid.

4.2. Korraldus jõustub seadusega sätestatud korras.

4.3. Korraldust on võimalik vaidlustada Tartu Halduskohtu Jõhvi kohtumajas 30 päeva jooksul korralduse teatavakstegemisest arvates.

